《题苏中令家故物薛稷鹤》
宋代·米芾

辽海来稀顾蝼蚁，仰霄孤唳留清耳。从容雅步在庭除，浩荡閒心存万里。

乘轩未失入佳谈，写真不妄传诗史。好艺心灵自不凡，臭秽功名皆一戏。

武功中令应天人，束发辽阳侍帝宸。连城照乘不称宝，黄图孔诰悉珍真。

百龄生我欲公起，九原萧萧松薿薿。得公遗物非不多，赏物怀贤心不已。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。